ai4bharat/Pralekha huggingface dataset:
সামাজিকন্যায়ওক্ষমতায়নমন্ত্রক
কেন্দ্রীয় সামাজিক ন্যায় ও ক্ষমতায়ন মন্ত্রকের পক্ষ থেকে পঞ্জাবের ভাতিন্ডায় ১৩৪৩ জন বরিষ্ঠ নাগরিক এবং ৫৬৪ জন দিব্যাঙ্গনকে সহায়ক সরঞ্জাম প্রদান
নতুন দিল্লি, ০৩ জানুয়ারি, ২০২১
কেন্দ্রীয় সামাজিক ন্যায় ও ক্ষমতায়ন মন্ত্রকের রাষ্ট্রমন্ত্রী শ্রী কৃষ্ণান পাল গুরজার ভিডিও কনফারেন্সের মাধ্যমে পাঞ্জাবের ভাতিণ্ডায় গতকাল একটি শিবিরের উদ্বোধন করেন। ওই শিবিরে রাষ্ট্রীয় বয়শ্রী যোজনা এবং দিব্যাঙ্গজন সহায়তা প্রকল্পের মাধ্যমে বরিষ্ঠ নাগরিক ও দিব্যাঙ্গজনদের সহায়ক সরঞ্জাম প্রদান করা হয়।
শিবিরের আনুষ্ঠানিক উদ্বোধন করে শ্রী গুরজার বলেন, প্রধানমন্ত্রী শ্রী নরেন্দ্র মোদীর নেতৃত্বে দিব্যাঙ্গজনদের কল্যাণে বাজেট বরাদ্দের পরিমাণ বহুগুণ বৃদ্ধি করা হয়েছে ও তার সদ্ব্যবহার করা হচ্ছে। তাঁদের জন্য এই সহায়ক সরঞ্জাম প্রদানের মাধ্যমে মূল উদ্দেশ্য হচ্ছে দিব্যাঙ্গজনদের উৎসাহিত করা এবং সমাজের মূল স্রোতে ফিরিয়ে আনা।
কেন্দ্রীয় মন্ত্রী বলেন, ২০১৬ সালের নতুন আইন অনুযায়ী প্রতিবন্ধীর সংজ্ঞা ৭ থেকে বাড়িয়ে ২১ টি করা হয়েছে। চাকরির ক্ষেত্রে সংরক্ষণ ৩ থেকে বাড়িয়ে ৪ শতাংশ করা হয়েছে। উচ্চশিক্ষার ক্ষেত্রেও সংরক্ষণ বৃদ্ধি করে ৫ শতাংশ করা হয়েছে।
মূক ও বধির শিশুদের জন্য ককলিয়ার ডিভাইস স্থাপনের ক্ষেত্রে মন্ত্রক ৬ লক্ষ টাকা দেওয়ার সংস্থান রেখেছে বলে কেন্দ্রীয় মন্ত্রী জানান।
পাঞ্জাবের ভাতিন্ডা জেলার ওই শিবিরে ১৯০৭ জন উপকৃতদের মধ্যে মোট ৪৫৯০ টি সহায়ক সরঞ্জাম দেওয়া হয়। যার মূল্য ১৬২.৪৭ লক্ষ টাকা। এরমধ্যে ১৩৪৩ জন বরিষ্ঠ নাগরিক ও ৫৬৪ জন দিব্যাঙ্গজন রয়েছেন।
প্রধানমন্ত্রীরদপ্তর
খনি শিল্পে বাণিজিকীকরণের সূচনায় বৃহস্পতিবার ৪১টি কয়লা খনির নিলামের অনুষ্ঠানে বক্তব্য রাখবেন প্রধানমন্ত্রী
নয়াদিল্লি, ১৭ জুন, ২০২০
কয়লা মন্ত্রক, ফিকি-র সঙ্গে সহযোগিতায় কয়লা খনিতে আত্মনির্ভরতার লক্ষ্যে ২১টি খনির নিলাম প্রক্রিয়া শুরু করবে। সিএম  আইন এবং এমএমডিআর আইন অনুসারে পুরো প্রক্রিয়াটি সম্পন্ন হবে। এই নিলাম প্রক্রিয়া শুরু হওয়ার মধ্য দিয়ে ভারতের কয়লা ক্ষেত্রের বাণিজিকীকরণের প্রক্রিয়ারও সূচনা হচ্ছে। এর ফলে, দেশে জ্বালানির চাহিদা মেটানো এবং শিল্পের উন্নয়ন সম্ভব হবে। আত্মনির্ভর ভারত অভিযানের আওতায় কয়লা খনিগুলির নিলাম প্রক্রিয়ার যে পরিকল্পনা নেওয়া হয়েছিল, আগামীকালের কর্মসূচি তারই অঙ্গ। ১৮ই জুন বৃহস্পতিবার বেলা ১১টায় অনলাইনের মাধ্যমে এই প্রক্রিয়াটি শুরু হতে চলেছে। এনআইসি, বৈদ্যুতিন ও তথ্যপ্রযুক্তি মন্ত্রকের এনইজিডি এবং ফিকি পুরো বিষয়টির সমন্বয় করবে।
নিলাম প্রক্রিয়ার সূচনা
প্রধানমন্ত্রী শ্রী নরেন্দ্র মোদী এই নিলাম প্রক্রিয়ার সূচনায় খনি শিল্পে আত্মনির্ভরতা অর্জনের জন্য তাঁর পরিকল্পনার কথা জানাবেন। এর ফলে, বিদ্যুৎ, ইস্পাত, অ্যালুমিনিয়াম, স্পঞ্জ আয়রন ইত্যাদি শিল্পের সুবিধা হবে। কয়লা, খনি ও সংসদ বিষয়ক মন্ত্রী শ্রী প্রহ্লাদ যোশী এই অনুষ্ঠানে উপস্থিত থাকবেন।
যুগান্তকারী এই পদক্ষেপে বেসরকারি সংস্থাগুলি অংশগ্রহণ করবে। এর ফলে, উৎপাদন, প্রতিযোগিতা, উন্নত যন্ত্রপাতির ব্যবহার, প্রযুক্তি, বিনিয়োগ এবং কর্মসংস্থানের সুযোগ বৃদ্ধি পাবে। খনি শিল্পের বাণিজ্যিকীকরণের ফলে খনি, বিদ্যুৎ এবং স্বচ্ছ কয়লা শিল্পে বিনিয়োগের নতুন সম্ভাবনা তৈরি হবে।
ফিকি-র সভাপতি ডঃ সঙ্গীত রেড্ডি, বেদান্ত গোষ্ঠীর চেয়ারম্যান শ্রী অনিল আগরওয়াল এবং টাটা সন্স-এর চেয়ারম্যান শ্রী এন চন্দ্রশেখরন এই অনুষ্ঠানে বক্তব্য রাখবেন।
ওয়েব টেলিকাস্টের মাধ্যমে এই অনুষ্ঠানে শিল্পপতি, ব্যবসায়ী, ব্যাঙ্কিং জগতের পেশাদার ব্যক্তিরা, খনি শিল্পের সঙ্গে যুক্ত শিল্পোদ্যোগী, কূটনীতিবিদ, বিদেশি প্রতিনিধিরা সহ বিশিষ্ট ব্যক্তিরা যোগ দেবেন।
নিলাম প্রক্রিয়ার মূল বিষয়
কয়লা খনিগুলি বন্টনের এই প্রক্রিয়া বৈদ্যুতিনভাবে দুটি পর্যায়ে হবে। এ ব্যাপারে বিস্তারিত তথ্য -
http://cma.mstcauction.com/auctionhome/coalblock/index.jsp – এখানে ক্লিক করে জানা যাবে। এই নিলাম প্রক্রিয়া
পরিচালনা করবে এমএসটিসি লিমিটেড।
দেশ উপকৃত হবে
২০২৫-২৬ সালের মধ্যে দেশের মোট কয়লা উৎপাদনের ১৫ শতাংশ এই কয়লা খনিগুলি থেকে হবে, যার পরিমাণ সর্বোচ্চ ২২৫ মেট্রিক টন। এর ফলে, ২ লক্ষ ৮০ হাজার কর্মসংস্থান তৈরি হবে - এর মধ্যে ৭০ হাজার প্রত্যক্ষ এবং ২ লক্ষ ১০ হাজার অপ্রত্যক্ষ কর্মসংস্থানের সুযোগ সৃষ্টি হবে। এই নিলামের ফলে আগামী ৫ থেকে ৭ বছরের মধ্যে ৩১ হাজার কোটি টাকার মূলধন বিনিয়োগ হবে। রাজ্য সরকারগুলির এর ফলে বার্ষিক ২০ হাজার কোটি টাকা রাজস্ব আদায় হবে। ১০০ শতাংশ প্রত্যক্ষ বিদেশি বিনিয়োগের সুযোগ তৈরি হওয়ায় খনি থেকে কয়লা উত্তোলনে আন্তর্জাতিক নিয়ম ও অত্যাধুনিক প্রযুক্তির ব্যবহার হবে।
আগামী দিনে বিভিন্ন বিদ্যুৎ কেন্দ্রগুলি কম পরিমাণে কয়লা আমদানি করবে। এর ফলে, বিদেশি মুদ্রার সাশ্রয় হবে। কয়লার স্থিতিশীল ভাণ্ডারের কারণে নিয়ন্ত্রিত ও অনিয়ন্ত্রিতভাবে এখান থেকে কয়লা উত্তোলনের ফলে সংশ্লিষ্ট শিল্পের আস্থা বৃদ্ধি হবে। জাতীয় কয়লা সূচকের বাস্তবায়নের জন্য মুক্ত বাজার পরিকাঠামোর দিকে দেশ এক ধাপ এগোবে। কয়লা খনির মধ্যে থাকা গ্যাস এবং তরল জ্বালানির ব্যবহারে উৎসাহদানের কারণে পরিবেশ কম দূষিত হবে এবং পরিবেশ-বান্ধব জ্বালানি দক্ষভাবে ব্যবহার করার সুযোগ তৈরি হবে।
(CG/CB/DM
প্রধানমন্ত্রীরদপ্তর
‘হর ঘর তিরঙ্গা’ অভিযান : ট্যুইট বার্তার মাধ্যমে অভিজ্ঞতা বিনিময় প্রধানমন্ত্রীর
নয়াদিল্লি, ১৪ আগস্ট ২০২২
দেশের সর্বত্র ‘হর ঘর তিরঙ্গা’ অভিযান সম্পর্কে তাঁর অভিজ্ঞতা ট্যুইট বার্তার মাধ্যমে জানিয়েছেন প্রধানমন্ত্রী শ্রী নরেন্দ্র মোদী।
একগুচ্ছ ট্যুইট বার্তায় তিনি বলেছেন :
“এটি হল এক বিশেষ দৃষ্টিভঙ্গি যা ‘হর ঘর তিরঙ্গা’ অভিযানকে সমৃদ্ধ করেছে।” https://t.co/3Behvcntef
“ত্রিবর্ণ রঞ্জিত পতাকা এখন উত্তোলিত।” https://t.co/ikakgzhLXQ
“ত্রিবর্ণ রঞ্জিত পতাকা প্রকৃত অর্থেই জনসাধারণকে ঐক্যবদ্ধ করেছে।” https://t.co/vCajlNT82a
“আমি মহিলাদের অভিবাদন জানাই তাঁদের আবেগ ও দেশপ্রেমের অনুভূতির জন্য।” https://t.co/JRxkWA8tQD
“গুজরাটের সর্দার সরোবর বাঁধ ‘হর ঘর তিরঙ্গা’ আন্দোলনকে আরও জোরদার করেছে।” https://t.co/UO5wabCNAr
“জয় হিন্দ!” https://t.co/2aVXwXC506
“ ‘আজাদি কা অমৃত মহোৎসব’ এবং ‘হর ঘর তিরঙ্গা’ প্রবাসী ভারতীয়দের কল্পনাকেও ছুঁয়ে গেছে। দুবাইয়ের যে দৃশ্যগুলি আমরা দেখতে পাচ্ছি তাও যথেষ্ট আনন্দদায়ক।” https://t.co/TAxYJMTlSQ
“ ‘হর ঘর তিরঙ্গা’ অভিযানের প্রথম সারিতেই রয়েছে ভারতের যুবশক্তি।” https://t.co/it8SUXiMiP
“ভারতীয় সমুদ্র উপকূলেরও রয়েছে এক বিশেষ ঐতিহ্য যার অবদান দেশের অগ্রগতির সঙ্গে সম্পৃক্ত। ‘হর ঘর তিরঙ্গা’ অভিযানের সমর্থনে দীনদয়াল বন্দর কর্তৃপক্ষের প্রচেষ্টাও প্রশংসার দাবি রাখে।” https://t.co/XefJZvRRYc
“উল্লেখ করার মতো বিষয়! ‘হর ঘর তিরঙ্গা’ অভিযান।” https://t.co/wOA2c3gUfN
“এক রুদ্ধশ্বাস মুহূর্ত! ‘হর ঘর তিরঙ্গা’ অভিযান।” https://t.co/s0iIPrxQLB
“দিল্লির বুকে এক মহান প্রচেষ্টা! ‘হর ঘর তিরঙ্গা’” https://t.co/PS9qK85ZeB
“দারুণ উদ্দীপনা! ‘হর ঘর তিরঙ্গা’” https://t.co/laPxAAlcQs
“‘হর ঘর তিরঙ্গা’ – খুবই আনন্দিত এই দৃশ্য দেখে।” https://t.co/FNahsOcWKt
“‘হর ঘর তিরঙ্গা’ অভিযান – যা দেখে আমরা সত্যিই গর্বিত” https://t.co/HhnVscUVzD
“এই ধরনের প্রচেষ্টা তিরঙ্গার সঙ্গে ভারতবাসীর আত্মিক বন্ধনকে আরও জোরদার করেছে। ‘হর ঘর তিরঙ্গা’” https://t.co/opOJHCes65
(PG/SKD/DM
ক্ষুদ্র, অতিক্ষুদ্রওমাঝারিশিল্পমন্ত্রক
শিল্পকলা-ভিত্তিক অতিক্ষুদ্র এবং ক্ষুদ্র শিল্পোদ্যোগীদের উৎসাহদানে প্রতিযোগিতা ‘উদ্ভাবনী উদ্যোগ উৎকর্ষ উৎসব শারদ সম্মান, ২০১৯’
কলকাতা, ২ অগাস্ট, ২০১৯
অতিক্ষুদ্র, ক্ষুদ্র ও মাঝারি শিল্পোদ্যোগ উন্নয়ন প্রতিষ্ঠান এমএসএমই-ডিআই উদ্ভাবন এবং সৃজনশীলতায় উৎসাহদানে শিল্পকলা-ভিত্তিক একটি প্রতিযোগিতার আয়োজন করছে। প্রকৃতিতে সহজেই মিশে যায় এরকম উপহার সামগ্রী এবং গহনা, খাদির নকশা ও হস্তকলার নিদর্শন, পরিবেশ-বান্ধব ব্যাগ – এই চারটি বিভাগে প্রতিযোগিতাটি অনুষ্ঠিত হবে। প্রতি বিভাগ থেকে ১০ জনকে পুরস্কৃত করা হবে এবং শ্রেষ্ঠ সামগ্রীগুলি আসন্ন দুর্গাপুজো উৎসবে ও কলকাতা বাণিজ্য মেলায় প্রদর্শিত হবে। এমএসএমই-ডিআই শিল্পোদ্যোগীদের উৎপাদিত সামগ্রী বাজারজাত করে সেগুলিকে বিদেশে রপ্তানির কাজে সাহায্য করবে বলে সংস্থার নির্দেশক শ্রী অজয় বন্দ্যোপাধ্যায় আজ কলকাতায় এক সাংবাদিক সম্মেলনে জানিয়েছেন।
উৎসাহী অংশগ্রহণকারীরা MSME - Development Institute, Kolkata - এই ওয়েবসাইটে গিয়ে তাঁদের নাম নথিভুক্ত করতে পারেন। এছাড়া, এমএসএমই-ডিআই-এর ফেসবুক পেজেও নাম নথিভুক্তিকরণের সুবিধা রয়েছে। ‘উদ্যোগ আধার মেমোরান্ডাম’ -এ নথিভুক্ত শিল্পোদ্যোগী এবং যাঁদের বয়স ১৮-র বেশি তাঁরা ‘উদ্ভাবনী উদ্যোগ উৎকর্ষ উৎসব শারদ সম্মান, ২০১৯’-এ অংশগ্রহণ করতে পারবেন। এই প্রতিযোগিতায় নাম নথিভুক্তিকরণের কাজ ২৩ জুলাই থেকে শুরু হয়েছে। আবেদন জমা দেওয়ার শেষ তারিখ ১৬ সেপ্টেম্বর। আবেদনকারীরা নাম নথিভুক্ত করতে কোন সমস্যার সম্মুখীন হলে যে কোন কাজের দিন সকাল ৯-৩০ মিনিট থেকে সন্ধ্যা ৬টার মধ্যে 8442884355 হোয়াট্স অ্যাপ নম্বরে বার্তা পাঠাতে পারেন।
এমএসএমই-ডিআই, কলকাতা গত বছর রাজ্যের টেরাকোটা শিল্পীদের নিয়ে এ ধরনের একটি উদ্যোগ গ্রহণ করেছিল। শিল্পীদের বিভিন্ন প্রযুক্তিগত প্রশিক্ষণের পাশাপাশি নানা ধরনের টেরাকোটা সামগ্রীর বিষয়ে পরামর্শ দেওয়া হয়। শ্রী বন্দ্যোপাধ্যায় জানান, অতিক্ষুদ্র, ক্ষুদ্র এবং মাঝারি শিল্পোদ্যোগ মন্ত্রকের বিভিন্ন কর্মসূচির আওতায় এ বছর শিল্পকলা-ভিত্তিক উদ্যোগের ওপর গুরুত্ব দেওয়া হচ্ছে যার ফলে, শিল্পীদের সামগ্রী দেশ-বিদেশে পরিচিত হবে। তাঁরা ক্লাস্টারের মাধ্যমে শিল্পোদ্যোগে অংশ নিতে পারবেন।
SSS/CB/DM
(Visitor Counter : 126
প্রধানমন্ত্রীরদপ্তর
সৌদি আরবের মক্কায় বাস দুর্ঘটনায় মৃত পরিবারের প্রতি প্রধানমন্ত্রী শোক জ্ঞাপন
নয়াদিল্লি, ১৭ অক্টোবর, ২০১৯
সৌদি আরবের মক্কায় বাস দুর্ঘটনায় নিহত পরিবারের প্রতি শোক প্রকাশ করেছেন প্রধানমন্ত্রী শ্রী নরেন্দ্র মোদী।
এক বার্তায় তিনি বলেছেন, “সৌদি আরবের বাস দুর্ঘটনার খরব খুবই বেদনাদায়ক। এই দুর্ঘটনায় মৃত পরিবারের প্রতি আমি শোক জানাচ্ছি। আহতদের দ্রুত আরোগ্য কামনা করছি”।
CG/BD/SB
(Visitor Counter : 47
শিল্পওবাণিজ্যমন্ত্রক
হোয়াইটস গুডস পণ্য সামগ্রীর জন্য পিএলআই কর্মসূচির আওতায় ৪২টি সংস্থা চিহ্নিত
নতুন দিল্লি, ৩ নভেম্বর, ২০২১
প্রধানমন্ত্রীর আত্মনির্ভর ভারত গঠনের প্রয়াসকে সামনে রেখে ভারতের সার্বিক অগ্রগতি তথা কর্মসংস্থান সৃষ্টির লক্ষ্যে উৎপাদন ক্ষেত্রকে সর্বোচ্চ অগ্রাধিকার দিতে কেন্দ্রীয় সরকার ১ লক্ষ ৯৭ হাজার ২৯১ কোটি টাকা বিনিয়োগের মাধ্যমে গুরুত্বপূর্ণ ১৩টি ক্ষেত্রের জন্য উৎপাদন সংযুক্ত উৎসাহ ভাতা  কর্মসূচি চালু করেছে। কেন্দ্রীয় শিল্প প্রসার ও অভ্যন্তরীণ বাণিজ্য দপ্তর সমস্ত উৎপাদন সংযুক্ত উৎসাহ ভাতা কর্মসূচি রূপায়ণে তত্ত্বাবধান করছে। এই দপ্তর হোয়াইটস গুডস বা এয়ার কন্ডিশনার ও এলইডি লাইট উৎপাদন ক্ষেত্রে পিএলআই কর্মসূচি রূপায়ণের প্রধান দায়িত্বে রয়েছে। এই কর্মসূচির মাধ্যমে হোয়াইট গুডস ক্ষেত্রে ৬ হাজার ২৩৮ কোটি টাকা উৎসাহ ভাতা দেওয়া হবে।
উল্লেখ করা যেতে পারে, প্রধানমন্ত্রী শ্রী নরেন্দ্র মোদীর পৌরোহিত্যে গত ৭ এপ্রিল কেন্দ্রীয় মন্ত্রিসভার বৈঠকে হোয়াইট গুডস সামগ্রী উৎপাদন ক্ষেত্রে পিএলআই কর্মসূচি কার্যকর করার জন্য শিল্প প্রসার ও অভ্যন্তরীণ বাণিজ্য দপ্তরের প্রস্তাব অনুমোদিত হয়। দপ্তরের এই প্রস্তাবের প্রেক্ষিতে পিএলআই কর্মসূচি ২০২১-২২ থেকে ২০২৮-২৯ অর্থবর্ষ পর্যন্ত ৭ বছর মেয়াদে রূপায়িত হবে। কর্মসূচি খাতে এয়ার কন্ডিশনার ও এলইডি লাইট উৎপাদনে ৬ হাজার ২৩৮ কোটি টাকা উৎসাহ ভাতা দেওয়ার সংস্থান রয়েছে। শিল্প প্রসার ও অভ্যন্তরীণ বাণিজ্য দপ্তর গত চৌঠা জুন এই কর্মসূচির নীতি-নির্দেশিকা প্রকাশ করে। এরপর, গত ১৬ আগস্ট নীতি-নির্দেশিকায় কিছু সংশোধন করা হয়। এই প্রেক্ষিতে কর্মসূচির সুবিধা গ্রহণকারীদের জন্য ২০২২-এর মার্চ থেকে ২০২৩-এর মার্চ পর্যন্ত ছাড় সুবিধা দেওয়া হয়েছে।
কর্মসূচির সুবিধা গ্রহণের জন্য গত ১৫ জুন থেকে ১৫ সেপ্টেম্বর পর্যন্ত আবেদনপত্র জমা দেওয়ার সময় স্থির হয়। মোট ৫২টি সংস্থা এই কর্মসূচির সুবিধা গ্রহণে আবেদনপত্র জমা দেয়। সংস্থাগুলির পক্ষ থেকে জানানো হয়, কর্মসূচি খাতে তারা ৫ হাজার ৮৫৮ কোটি টাকা বিনিয়োগ করবে। জমা পড়া আবেদনপত্রগুলি খতিয়ে দেখার পর ৪২টি সংস্থাকে চিহ্নিত করা হয়েছে। এই সংস্থাগুলি পিএলআই কর্মসূচির আওতায় সুবিধাভোগী সংস্থা হিসেবে ৪ হাজার ৬১৪ কোটি টাকা বিনিয়োগের অঙ্গীকার করেছে। এই ৪২টি সংস্থার মধ্যে ২৬টি এয়ার কন্ডিশনার উৎপাদক সংস্থা ৩ হাজার ৮৯৮ কোটি টাকা এবং ১৬টি এলইডি লাইট উৎপাদক সংস্থা ৭১৬ কোটি টাকা বিনিয়োগের প্রতিশ্রুতি দিয়েছে।
CG/BD/AS/
(Visitor Counter : 138
জাহাজচলাচলমন্ত্রক
দেশে নতুন বন্দর গুলির উন্নয়ন
নতুন দিল্লি, ০৭ ডিসেম্বর, ২০২১
ভারত সরকার জওহরলাল নেহেরু বন্দর কে প্রধান অংশীদার হিসেবে কোম্পানি আইন ২০১৩'র অধীনে অন্তর্ভুক্ত করে মহারাষ্ট্রের ওয়াধাওয়ান বন্দরটির একটি বিশেষ উদ্দেশ্যে উন্নয়নের জন্য নীতিগত অনুমোদন দিয়েছে। এই নন-মেজর পোস্টগুলি সংশ্লিষ্ট সরকার/ মেরিটাইম বোর্ডের অধীনে থাকে।
ভারত সরকারের কোন বাজেট সহায়তা ছাড়াই ওয়াধাওয়ান বন্দরটি তৈরি করা হবে। এর জিএসটি থেকে শুরু করে প্রাথমিক অপারেটিভ খরচ, আনুষঙ্গিকতা, কার্যকরী মূলধন এবং নির্মাণ কালীন সুদ সহ মোট আনুমানিক প্রকল্পের ব্যয় ধরা হয়েছে ৬৫.৫৪৪.৫৪ কোটি টাকা। এর রিটার্নের অভ্যন্তরীণ হার প্রায় ১৬.৯০ শতাংশ হবে বলে আশা করা হচ্ছে।
আজ রাজ্যসভায় এক লিখিত প্রশ্নের জবাবে কেন্দ্রীয় জাহাজ চলাচলা চল মন্ত্রী শ্রী সর্বানন্দ সোনোয়াল এই তথ্য জানিয়েছেন।
CG/ SB
(Visitor Counter : 91
ভূ-বিজ্ঞানমন্ত্রক
ভারত মহাসাগর এবং সংলগ্ন দক্ষিণ-পূর্ব বঙ্গোপসাগরে পূর্ব নিরক্ষীয় রেখার ওপর অবস্থান করছে নিম্নচাপ
নয়াদিল্লি, ২৬ এপ্রিল, ২০১৯
সর্বশেষ উপগ্রহ চিত্র ও পর্যবেক্ষণে ধরা পড়েছে, আজ সকাল ৮-৩০ মিনিটে ভারত মহাসাগর এবং সংলগ্ন দক্ষিণ-পূর্ব বঙ্গোপসাগরে পূর্ব নিরক্ষীয় রেখার ওপর একটি নিম্নচাপ অবস্থান করছে। নিম্নচাপটি শ্রীলঙ্কার ত্রিঙ্কোমালির পূর্ব-দক্ষিণ পূর্ব থেকে ১,১৪০ কিলোমিটার, তামিলনাড়ুর চেন্নাইয়ের দক্ষিণ-পূর্ব থেকে ১,৪৯০ কিলোমিটার এবং অন্ধ্রপ্রদেশের মছলিপত্তনমের দক্ষিণ দক্ষিণ-পূর্ব থেকে ১,৭৬০ কিলোমিটার দূরে অবস্থান করছে। আগামী ২৪ ঘন্টায় এটি একটি গভীর নিম্নচাপে পরিণত হবে এবং আগামী ১২ ঘন্টায় ঘুর্ণিঝড়ের রূপ নেবে।
আগামী ৯৬ ঘন্টায় এটি শ্রীলঙ্কার উত্তর-পশ্চিম উপকূলের দিকে এগোবে এবং তা আগামী ৩০ এপ্রিল সন্ধ্যায় উত্তর তামিলনাড়ু এবং দক্ষিণ অন্ধ্রপ্রদেশের উপকূল এলাকায় পৌঁছবে।
সতর্কবার্তা :
আগামী ২৯ এবং ৩০ এপ্রিল কেরল ও ৩০ এপ্রিল এবং ১ মে তামিলনাড়ুর উত্তর উপকূল এলাকায় ভারী বৃষ্টির সম্ভাবনা রয়েছে। অন্ধ্রপ্রদেশের দক্ষিণ উপকূল এলাকায় ভারী বৃষ্টির সম্ভাবনা রয়েছে। অন্ধ্রপ্রদেশের উপকূল এলাকাতেও ১ মে ভারী থেকে অতি ভারী বৃষ্টি হতে পারে।
ভারত মহাসাগর এবং সংলগ্ন দক্ষিণ-পূর্ব বঙ্গোপসাগরে পূর্ব নিরক্ষীয় রেখার ওপর নিম্নচাপের অবস্থানের জেরে আজ থেকে সমুদ্র উত্তাল থাকবে এবং ৪৫-৫৫ থেকে ৬৫ কিলোমিটার বেগে ঝোড়ো হাওয়া বইতে পারে। নিম্নচাপটি যত এগোবে, ঝোড়ো হাওয়ার গতি তত বাড়বে।
মৎস্যজীবীদের গভীর সমুদ্রে যেতে নিষেধ করা হয়েছে।
SSS/SS/DM
(Visitor Counter : 116
জলশক্তি মন্ত্রক
জল জীবন মিশন প্রকল্পে মনিপুরের জন্য কেন্দ্র ১২০ কোটি টাকা অনুমোদন দিয়েছে
২০২২ সালের মধ্যে 'হর ঘর জল' রাজ্য হিসেবে মনিপুরকে চিহ্নিত করার উদ্যোগ নেওয়া হয়েছে
নতুন দিল্লি, ০৮ ডিসেম্বর, ২০২১
প্রধানমন্ত্রী শ্রী নরেন্দ্র মোদীর নেতৃত্বাধীন কেন্দ্রীয় সরকার সারা দেশের প্রতিটি গ্রামীণ পরিবারে নল বাহিত পানীয় জল সরবরাহ করাকে সর্বোচ্চ অগ্রাধিকার দিয়েছে। এজন্য ২০১৯-এর আগস্ট মাস থেকে রাজ্যগুলির সহযোগিতায় এবং অংশীদারিত্বে জল জীবন মিশন প্রকল্প বাস্তবায়নের কাজ চলছে। মণিপুর রাজ্যে এই প্রকল্প রূপায়নের জন্য কেন্দ্রীয় সরকার ১২০ কোটি টাকার অনুমোদন দিয়েছে কেন্দ্রীয় তহবিল থেকে ২০২১-২২ অর্থবছরের জন্য এই রাজ্যকে ৪৮১ কোটি টাকা মঞ্জুর করা হয়েছে। যা ২০২০-২১ অর্থবছরের তুলনায় চার গুণ বেশি।
কেন্দ্রীয় সরকার ২০২২ সালের মধ্যে মনিপুর রাজ্যের প্রতিটি পরিবারে নল বাহিত পানীয় জল সরবরাহের পরিকল্পনা গ্রহণ করেছে। এ পর্যন্ত, ৪.৫১ লক্ষ গ্রামীণ পরিবারের মধ্যে ২.৬৭ লক্ষ পরিবারে ইতিমধ্যেই নলবাইদ ও পানীয় জলের সংযোগ রয়েছে। জল জীবন মিশন প্রকল্প ঘোষণার পর থেকে ওই রাজ্যে ২.৪১ লক্ষ পরিবারকে পানীয় জল সরবরাহ করা হয়েছে। মণিপুরে ২০২১-২২ অর্থবছরে আরও ২.২৬ লক্ষ গ্রামীণ পরিবারকে পানীয় জলের সংযোগ দেওয়ার পরিকল্পনা নেওয়া হয়েছে।
প্রধানমন্ত্রী শ্রী নরেন্দ্র মোদীর 'সবকা সাথ, সবকা বিকাশ, সবকা বিশ্বাস, সবকা প্রয়াস' এই কর্মসূচী বাস্তবায়নের জন্য কেন্দ্রীয় সরকার বদ্ধপরিকর। এ পর্যন্ত দেশে ৮৩ টি জেলার ১.২৭ লক্ষেরও বেশী গ্রামে নলবারী তো পানীয় জল পৌঁছে দেওয়া হয়েছে।
CG/ SB
(Visitor Counter : 75
মানবসম্পদবিকাশমন্ত্রক
মানব সম্পদ উন্নয়ন মন্ত্রীর পরামর্শের প্রেক্ষিতে সি.বি.এস.ই. নবম ও একাদশ শ্রেণীর অনুত্তীর্ণ ছাত্র-ছাত্রীদের বিদ্যালয়-ভিত্তিক পরীক্ষায় বসার সুযোগ দেওয়া হবে
নতুন দিল্লি, ১৪ মে, ২০২০
কোভিড-১৯ জনিত অপ্রত্যাশিত পরিস্থিতির প্রেক্ষিতে কেন্দ্রীয় মানব সম্পদ উন্নয়ন মন্ত্রী শ্রী রমেশ পোখরিয়াল ‘নিশাঙ্ক’ কেন্দ্রীয় মাধ্যমিক শিক্ষা পর্ষদ বা সি.বি.এস.ই.-নবম ও একাদশ শ্রেণীর যে সমস্ত ছাত্র-ছাত্রী পরীক্ষার অনুত্তীর্ণ হয়েছে তাদেরকে অনলাইন বা অফলাইনে আরও একবার পরীক্ষায় বসার সুযোগ দেবার অনুরোধ জানিয়েছেন। এই প্রেক্ষিতে, সি.বি.এস.ই. একটি বিজ্ঞপ্তি জারি করেছে।
বিজ্ঞপ্তিতে সি.বি.এস.ই.-র পক্ষ থেকে জানানো হয়েছে, কোভিড-১৯-এর কারণে সমগ্র দেশ চ্যালেঞ্জের সম্মুখীন। এ এক অপ্রত্যাশিত পরিস্থিতি। পড়ুয়ারা বাড়িতেই রয়েছে। এদের স্কুলও বন্ধ। এর ফলে, পড়ুয়াদের ওপর মানসিক চাপ পড়ছে এবং দুশ্চিন্তায় ভুগছে। অভিভাবকরা তাদের বেতন নিয়ে, পারিবারিক স্বাস্থ্য নিয়ে উদ্বিগ্ন। জটিল এই পরিস্থিতিতে যে সমস্ত পড়ুয়া স্কুল পরীক্ষায় অনুত্তীর্ণ হয়েছে তারা আরও বেশি করে ভেঙে পড়েছে। এধরনের ছাত্র-ছাত্রীদের কাছ থেকে সি.বি.এস.ই. নিয়মিত বিভিন্ন প্রশ্ন পাচ্ছে। এমনকি, অভিভাবকরাও বিভিন্ন বিষয়ে প্রশ্ন করছেন। তাই বর্তমান পরিস্থিতি অনুযায়ী পড়ুয়াদের মানসিক চাপ ও উদ্বেগ কমিয়ে তাদের মনোবল বাড়াতে সকলকে এগিয়ে আসতে হবে।
অভিভাবক ও পড়ুয়াদের অনুরোধের প্রেক্ষিতে সি.বি.এস.ই. বর্তমান অপ্রত্যাশিত পরিস্থিতির কথা বিবেচনায় রেখে এককালীন ব্যবস্থা হিসেবে নবম ও একাদশ শ্রেণীর পরীক্ষায় অনুত্তীর্ণ ছাত্র-ছাত্রীদের আরও একবার বিদ্যালয়-ভিত্তিক পরীক্ষায় বসার সুযোগ দেবে। বিদ্যালয়গুলি এধরনের ছাত্র-ছাত্রীদের পরীক্ষা গ্রহণের জন্য অনলাইন বা অফলাইনের ব্যবস্থা করবে।
সি.বি.এস.ই.-র এককালীন এই পরীক্ষায় বসার সুবিধা শুধুমাত্র চলতি বছরের জন্যই স্থির করা হয়েছে। ভবিষ্যতে এধরনের সুবিধা মিলবে না বলেও স্পষ্ট জানানো হয়েছে।
(CG/BD/AS
ভূ-বিজ্ঞানমন্ত্রক
চলতি বছরে কেরালায় দক্ষিণপশ্চিম মৌসুমী বায়ুর প্রবেশ নিয়ে আবহাওয়া দপ্তরের পূর্বাভাস
এই বছর ৫ই জুন বা তার চার দিন আগে পরে কেরালায় দক্ষিণপশ্চিম মৌসুমীবায়ু প্রবেশ করবে বলে পূর্বাভাসে জানানো হয়েছে
নতুন দিল্লী, ১৫ই মে, ২০২০
এই বছর দক্ষিণপশ্চিম মৌসুমী বায়ু অন্যান্য বছরের তুলনায় কিছুটা পরে কেরালায় প্রবেশ করবে বলে মনে করা হচ্ছে। অন্যান্য বছরে সাধারণত পয়লা জুন মৌসুমী বায়ু প্রবেশ করে। এই বছর তা ৫ই জুন নাগাদ প্রবেশ করতে পারে। তবে ৪ দিন আগে বা পরেও প্রবেশ করতে পারে বলে আবহাওয়া দপ্তর জানিয়েছে।
দক্ষিণ পশ্চিম মৌসুমি বায়ু কেরালায় প্রবেশের সাথেই ধরে নেওয়া হয় যে গোটা ভারতেই বর্ষার সূত্রপাত হল। এর মাধ্যমেই গ্রীষ্ম ঋতুর পরিবর্তন ঘটে ও বর্ষা শুরু হয়। মৌসুমী বায়ু উত্তর দিকে এগিয়ে চলার সঙ্গে সঙ্গে প্রচন্ড তাপ প্রবাহ থেকে অনেকটা স্বস্তি পাওয়া যায়। সাধারণত দক্ষিণ পশ্চিম মৌসুমি বায়ু কেরালায় সক্রিয় হয় ১ লা জুন থেকে। ২০০৫ সাল থেকে ভারতের আবহাওয়া দপ্তর কেরালায় মৌসুমী বায়ু সক্রিয় হওয়ার পূর্বাভাস দিয়ে আসছে। সম্পূর্ণ ভারতীয় প্রযুক্তিতে তৈরি পরিসংখ্যান মডেলের মাধ্যমে খুব বেশি হলে পূর্বাভাসের চার দিনের আগে বা পরে কেরালায় মৌসুমী বায়ু সক্রিয় হয়।
এই বছরের দক্ষিণ পশ্চিম মৌসুমী বায়ু এবং আন্দামান সাগরের ওপর তার প্রভাব:
ভারতের মৌসুমী বায়ু অঞ্চলের মধ্যে দক্ষিণ আন্দামান সাগরে প্রথম বর্ষার প্রভাব পড়ে, তারপর মৌসুমী বায়ু ধীরে ধীরে অগ্রসর হয় বঙ্গোপসাগরের উত্তর পশ্চিম দিকে। বর্তমানে,দক্ষিন পূর্ব বঙ্গোপসাগর এবং তৎসংলগ্ন অঞ্চলে নিম্নচাপ সৃষ্টি হয়েছে। এটি আগামী ১২ ঘণ্টায় গভীর নিম্নচাপে রূপান্তরিত হতে পারে। এর ফলে ১৬ ই মে সন্ধ্যায় দক্ষিন বঙ্গোপসাগর অঞ্চলের মধ্যভাগে ঘূর্ণিঝড় বয়ে যেতে পারে। এর প্রভাবে আগামী ৪৮ ঘণ্টায় আন্দামান সাগর,আন্দামান ও নিকোবর দ্বীপপুঞ্জে এবং দক্ষিণপূর্ব বঙ্গোপসাগর অঞ্চলে দক্ষিণ পশ্চিম মৌসুমী বায়ু আরও সক্রিয় হয়ে দ্রূত এগিয়ে আসার অনুকূল পরিস্থিতি সৃষ্টি করতে পারে।
দক্ষিন পূর্ব মৌসুমী বায়ুর সূত্রপাত, অগ্রগতি এবং বিদায় নেওয়ার স্বাভাবিক তারিখ গুলি গত ১৫ই এপ্রিল আবহাওয়া দপ্তর প্রকাশ করেছে।
https://www.imdpune.gov.in/Clim_LRF_New/Reports.html এ ক্লিক করলে নতুন তারিখ গুলি জানা যাবে।
(CG/PPM
প্রধানমন্ত্রীরদপ্তর
জি-৭ শিখর সম্মেলনের ফাঁকে জামার্নীর চ্যান্সেলারের সঙ্গে প্রধানমন্ত্রীর বৈঠক
নয়াদিল্লি, ২৭ জুন, ২০২২
প্রধানমন্ত্রী শ্রী নরেন্দ্র মোদী জার্মানীর স্ক্লস এলমাউতে জি-৭ শিখর সম্মেলনের ফাঁকে সেদেশের চ্যান্সেলার শ্রী ওলাফ স্কোলজ-এর সঙ্গে ২০২২এর ২৭ জুন সাক্ষাৎ করেন।
চলতি বছরে দুই নেতা এই নিয়ে দ্বিতীয়বার সাক্ষাৎ করলেন। এর আগে গত দোসরা মে ভারত-জামার্নী আন্তঃসরকারি আলোচনার জন্য প্রধানমন্ত্রীর বার্লিন সফরের সময় তাঁদের সাক্ষাৎ হয়। জি-৭ শিখর সম্মেলনে আমন্ত্রণ জানানোর জন্য চ্যান্সেলার স্কোলজকে ধন্যবাদ জানান প্রধানমন্ত্রী।
এর আগের মাসে হওয়া আলোচনাকে এগিয়ে নিয়ে উভয়ে সবুজ ও সুস্থায়ী উন্নয়নের অংশীদারিত্ব আরও এগিয়ে নেওয়ার বিষয়ে জোর দেন। জলবায়ু বিষয়ক কাজকর্ম, জলবায়ু সমস্যা মোকাবিলায় অর্থ বরাদ্দ সহ বিভিন্ন বিষয়ে তাঁদের মধ্যে কথা হয়। দুই দেশের মধ্যে বাণিজ্য, বিনিয়োগ এবং মানুষে মানুষে যোগাযোগ আরও নিবিড় করার বিষয়ে সম্মত হন উভয় নেতা।
বৈঠকে আন্তর্জাতিক সংস্থার মধ্যে সমন্বয়, বিশেষ করে আগামী জি-২০ সম্মেলনে ভারতের পৌরোহিত্য করার বিষয়টি নিয়েও আলোচনা হয়। দুই নেতা আঞ্চলিক ও আন্তর্জাতিক নানান বিষয়েও আলাপ-আলোচনা করেন।
PG/PM/NS
(
রেলমন্ত্রক
১৫মে মধ্যরাত পর্যন্ত ভিন রাজ্যে আটকে থাকা ১৪ লক্ষের বেশি যাত্রীকে ঘরে ফেরানো হয়েছে
নতুন দিল্লি, ১৬ মে, ২০২০
বিভিন্ন স্থানে আটকা পড়া পরিযায়ী শ্রমিক, তীর্থযাত্রী, পর্যটক, শিক্ষার্থী এবং অন্যান্য ব্যক্তিদের নিজ নিজ রাজ্যে পৌঁছে দেওয়ার বিষয়ে স্বরাষ্ট্র মন্ত্রকের ছাড়পত্র পাওয়ার পর, ভারতীয় রেল “শ্রমিক স্পেশাল” ট্রেন চালানোর সিদ্ধান্ত নেয়।
১৫ই মে মধ্য রাত পর্যন্ত সারা দেশে বিভিন্ন রাজ্য থেকে মোট ১০৭৪ টি "শ্রমিক স্পেশাল" ট্রেন চলানো হয়েছে।গত ১৫দিনে প্রায় ১৪ লক্ষের বেশি যাত্রীকে তাদের নিজ নিজ রাজ্যে পৌঁছে দেওয়া হয়েছে।
উল্লেখ্য, গত ৩ দিনে প্রতিদিন ২ লক্ষেরও বেশি যাত্রী যাত্রা করেছেন। আগামী দিনগুলিতে এটি প্রতিদিন ৩ লক্ষে পৌঁছে যাবে বলে আশা করা হচ্ছে।
অন্ধ্র প্রদেশ, দিল্লি, গুজরাট, হরিয়ানা, মহারাষ্ট্র, পাঞ্জাব, রাজস্থান, তামিলনাড়ু, তেলেঙ্গানা, কর্ণাটক, কেরালা, গোয়া, ঝাড়খণ্ড, উত্তরপ্রদেশ, মধ্য প্রদেশ, বিহারের মতো বিভিন্ন রাজ্য থেকে এই ১০৭৪টি শ্রমিক বিশেষ ট্রেনগুলি ছাড়া হয় ।
এই শ্রমিক বিশেষ ট্রেনগুলি অন্ধ্র প্রদেশ, আসাম, বিহার, ছত্তিসগড়, হিমাচল প্রদেশ, জম্মু ও কাশ্মীর, ঝাড়খণ্ড, কর্ণাটক, মধ্য প্রদেশ, মহারাষ্ট্র, মণিপুর, মিজোরাম, ওড়িশা, রাজস্থান, তামিলনাড়ু, তেলেঙ্গানা, ত্রিপুরা, উত্তর প্রদেশ, উত্তরাখণ্ড, পশ্চিমবঙ্গে এসে পৌঁছেচে।
ট্রেনে চড়ার আগে যাত্রীদের যথাযথ স্ক্রিনিং সুনিশ্চিত করা হয়। ভ্রমণের সময়, যাত্রীদের বিনামূল্যে খাবার এবং জল দেওয়া হয়।
(CG/SS
প্রধানমন্ত্রীরদপ্তর
প্রধানমন্ত্রী উত্তর প্রদেশ সফরে গিয়ে আগামী ১৯ তারিখ ঝাঁসিতে ‘রাষ্ট্র রক্ষা সমর্পণ পর্ব’ – এ যোগ দেবেন, যা প্রতিরক্ষা ক্ষেত্রে আত্মনির্ভর ভারত গঠনে বড় ভূমিকা নেবে
প্রধানমন্ত্রী আনুষ্ঠানিকভাবে সেনাবাহিনীর প্রধানদের হাতে সম্পূর্ণ দেশীয় প্রযুক্তিতে নির্মিত হাল্কা ওজনের যুদ্ধ হেলিকপ্টার, দ্রোণ এবং নৌবাহিনীর জাহাজের জন্য অত্যন্ত কার্যকরি অ্যাডভান্স ইলেক্ট্রনিক্স ওয়ার ফেয়ার তুলে দেবেন
কামান বিধ্বংসী ক্ষেপণাস্ত্রের জন্য প্রোপালসন সিস্টেম তৈরি করতে উত্তর প্রদেশ প্রতিরক্ষা শিল্প করিডরের ঝাঁসি সংযোগ স্থলে ৪০০ কোটি টাকার প্রকল্পের শিলান্যাস করবেন প্রধানমন্ত্রী
পূর্বতন এনসিসি ক্যাডেট হিসাবে প্রধানমন্ত্রী সূচনা হতে চলা এনসিসি প্রাক্তনী সংগঠনের প্রথম সদস্য হিসাবে নাম নথিভুক্ত করবেন
জাতীয় যুদ্ধ স্মারকে ভার্চ্যুয়াল পদ্ধতিতে শহীদদের প্রতি শ্রদ্ধা জানানোর ব্যবস্থা জাতির উদ্দেশে উৎসর্গ করবেন প্রধানমন্ত্রী
নয়াদিল্লি, ১৭ নভেম্বর, ২০২১
উত্তর প্রদেশে ঝাঁসি সফরে গিয়ে প্রধানমন্ত্রী শ্রী নরেন্দ্র মোদী আগামী শুক্রবার  বিকেল ৫টা ১৫ মিনিট নাগাদ ‘রাষ্ট্র রক্ষা সমর্পণ পর্ব’-এ প্রতিরক্ষা ক্ষেত্রের একাধিক কর্মসূচির সূচনা ও জাতির উদ্দেশে উৎসর্গ করবেন। আজাদি কা অমৃত মহোৎসব উদযাপনের অঙ্গ হিসাবে আজ থেকে শুক্রবার পর্যন্ত ঝাঁসিতে ‘রাষ্ট্র রক্ষা সমর্পণ পর্ব’ আয়োজন করা হয়েছে।
প্রতিরক্ষা ক্ষেত্রে আত্মনির্ভর ভারত গঠনের লক্ষ্যে প্রধানমন্ত্রী সম্পূর্ণ দেশীয় প্রযুক্তিতে তৈরি বিভিন্ন সরঞ্জাম ও উপকরণ সেনাবাহিনীর তিন শাখার প্রধানদের হাতে তুলে দেবেন। এর মধ্যে রয়েছে – হিন্দুস্থান অ্যারোনটিক্স লিমিটেড  – এর তৈরি হাল্কা ওজনের যুদ্ধ হেলিকপ্টার, ভারতীয় স্টার্ট আপগুলির নির্মিত দ্রোণ/ইউএভি এবং ডিআরডিও তথা ভারত ইলেক্ট্রনিক্স লিমিটেডের তৈরি অ্যাডভান্স ইলেক্ট্রনিক ওয়ারফেয়ার। হ্যাল – এর তৈরি হাল্কা ওজনের হেলিকপ্টারে আধুনিক প্রযুক্তির পাশাপাশি, যুদ্ধ ক্ষেত্রে কার্যকর ভূমিকা নেওয়ার যাবতীয় উপাদান রয়েছে। ভারতীয় সেনাবাহিনীর জন্য ইউএভি-র মতো আধুনিক যুদ্ধাস্ত্রের ব্যবহার ভারতীয় দ্রোণ শিল্প ক্ষেত্রের ক্রমবর্ধমান পারদর্শিতাকেই প্রমাণ করে। নৌ-বাহিনীর জন্য যে অ্যাডভান্স ইলেক্ট্রনিক ওয়ারফেয়ার তৈরি করা হয়েছে, তা নৌ-বাহিনীর বিভিন্ন জাহাজে ব্যবহার করা যাবে।
প্রধানমন্ত্রী উত্তর প্রদেশ প্রতিরক্ষা শিল্প করিডরের ঝাঁসি সংযোগ স্থলে ৪০০ কোটি টাকার প্রকল্পের শিলান্যাস করবেন। কামান বিধ্বংসী ক্ষেপণাস্ত্রের জন্য প্রোপালসন সিস্টেম তৈরি করতে ভারত ডায়নামিক্স লিমিটেড এই প্রকল্পটি গড়ে তুলছে।
প্রাক্তনীদের জন্য প্রধানমন্ত্রী এনসিসি প্রাক্তনী প্ল্যাটফর্মের সূচনা করবেন। এই প্ল্যাটফর্মের মাধ্যমে প্রাক্তনীরা সহজেই এনসিসি-র সঙ্গে যোগাযোগ করতে পারবেন। দেশ গঠনেও এনসিসি প্রাক্তনীদের এই সংগঠন সাহায্য করবে। প্রাক্তন এনসিসি ক্যাডেট হিসাবে প্রধানমন্ত্রী সংগঠনের প্রথম সদস্য হিসাবেও নথিভুক্ত হবেন।
এনসিসি-র ৩টি শাখায় প্রশিক্ষণের সুবিধা আরও বাড়াতে প্রধানমন্ত্রী জাতীয় স্তরে সিমুলেশন ট্রেনিং প্রোগ্রামের সূচনা করবেন। জাতীয় যুদ্ধ স্মারকে একটি ইলেক্ট্রনিক কিয়স্ক সূচনা করবেন। এর ফলে, যুদ্ধ স্মারকে আগত যে কেউ ভার্চ্যুয়াল পদ্ধতিতে শহীদদের প্রতি শ্রদ্ধা জানাতে পারবেন
CG/BD/SB
(
প্রধানমন্ত্রীরদপ্তর
কমনওয়েলথ ক্রীড়া প্রতিযোগিতায় পুরুষদের বক্সিং-এ ৯২+ কেজি বিভাগে রৌপ্য পদক জয়ী সাগর আহলাওয়াত’কে প্রধানমন্ত্রীর অভিনন্দন
নয়াদিল্লি, ০৮ অগাস্ট, ২০২২
প্রধানমন্ত্রী শ্রী নরেন্দ্র মোদী কমনওয়েলথ ক্রীড়া প্রতিযোগিতায় পুরুষদের বক্সিং-এ ৯২+ কেজি বিভাগে রৌপ্য পদক জয়ী সাগর আহলাওয়াত’কে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “সাগর আহলাওয়াত দারুন লড়াই করেছেন! কমনওয়েলথ ক্রীড়া প্রতিযোগিতায় বক্সিং-এ রৌপ্য পদক জয়ের জন্য তাঁকে অভিনন্দন। এই প্রতিযোগিতায় ভারতের চালিকাশক্তির মধ্যে তিনি অন্যতম। তাঁর সাফল্য তরুণ প্রজন্মের বক্সারদের অনুপ্রাণিত করবে। আগামী দিনেও তিনি দেশকে গর্বিত করবেন – এই কামনাই করি। #Cheer4India"।
PG/CB/SB
(
প্রধানমন্ত্রীরদপ্তর
ঘূর্ণঝড় উমফানের ফলে উদ্ভুত পরিস্থিতির প্রস্তুতির পর্যালোচনা করলেন প্রধানমন্ত্রী
নয়াদিল্লী, ১৮ মে, ২০২০
প্রধানমন্ত্রী শ্রী নরেন্দ্র মোদীর পৌরহিত্যে আজ বঙ্গোপসাগরে সৃষ্ট ঘূর্ণিঝড় ‘উমফান’এর ফলে উদ্ভুত পরিস্থিতির প্রস্তুতি নিয়ে একটি উচ্চ পর্যায়ের পর্যালোচনা বৈঠক হয়।
বৈঠকে প্রধানমন্ত্রী পুরো পরিস্থিতির পর্যালোচনা করেন। জাতীয় বিপর্যয় মোকাবিলা বাহিনী উদ্ধারকাজের বিষয়ে বিস্তারিত জানিয়েছে। বাহিনীর মহানির্দেশক জানান, ২৫টি দলকে বিভিন্ন জায়গায় মোতায়েন করা হয়েছে। ১২টি দলকে প্রস্তুত রাখা হয়েছে। যেকোন পরিস্থিতির মোকাবিলায় দেশের অন্য জায়গা থেকে আরও ২৪টি জাতীয় বিপর্যয় মোকাবিলা বাহিনীর দলকে তৈরি রাখা হয়েছে।
কেন্দ্রীয় স্বরাষ্ট্রমন্ত্রী শ্রী অমিত শাহ্, প্রধানমন্ত্রীর মুখ্য উপদেষ্টা শ্রী পি কে সিনহা, ক্যাবিনেট সচিব শ্রী রাজীব গৌবা সহ কেন্দ্রের উচ্চ পদস্থ আধিকারিকরা বৈঠকে উপস্থিত ছিলেন।
(CG/CB/NS